
JÕELÄHTME VALLAVALITSUS	



Kai Rimmel							Teie: 05.12.2025
kai.rimmel@joelahtme.ee					Meie: 22.12.2025 nr 1-9/5388-1


Loo alevikus Kuusiku tee 24 maaüksusele kogukonna viljapuuaia rajamisest


Austatud vallavolikogu liige

Esitasite 04.12.2025 toimunud vallavolikogu istungil minule, kui vallavanema kandidaadile, mitmeid küsimusi seoses Jõelähtme vallale kuuluvale maaüksusele, aadressiga Loo alevik, Kuusiku tee 24, kogukondliku õunaaia rajamisega. Hiljem esitasite samad küsimuses ka kirjalikult.

Oma pöördumises selgitate, et küsimused on suunatud minule, kui vallavanema kandidaadile, kes on samaaegselt MTÜ Loo juhatuse liige ning küsite, kas sellises olukorras ei ole korruptiivseid ilminguid. Vastan, et võimalikust huvide konfliktist tulenevalt olen ennast taandanud nii Jõelähtme vallavanemana, MTÜ Loo juhatuse liikmena kui Harjumaa Omavalitsuste Liidu juhatuse liikmena nii Jõelähtme Vallavalitsuses kui ka kahes eelpool nimetatud mittetulundusühingus Kuusiku tee 24 maaüksusele kogukondliku õunaaia rajamise projekti aruteludest ja selle teemal otsustamisest.

[bookmark: _GoBack]Tulenevalt teistest Teie kirjas toodud küsimustest saan selgitada, et Jõelähtme Vallavalitsuse kogukulu kõnealuse projektioga seoses on 400 euro suurune toetus MTÜ-le Loo kohaliku omaalgatuse programmi projekti „Loo aleviku kogukonna viljapuu- ja marjaaia rajamine“ omaosaluse osaliseks tasumiseks. Muid kohustusi, mis omaks vahetut mõju Jõelähtme valla eelarvele, kõnealuse projektiga Jõelähtme vallale võetud ei ole.

Kuna projektiga rajatud kogukonnaia rajamise või hooldamisega seotud kohustusi ei ole Jõelähtme vald võtnud ja kuna olen ennast MTÜ-s Loo kõnealuse projektiga seotud otsustustest ja aruteludest taandanud, siis soovitan Teil jätkuva huvi korral pöörduda otse MTÜ Loo juhatuse liikme Väino Haab poole.

Soovi korral on Teil võimalik tutvuda vallavalitsusele MTÜ Loo poolt esitatud projektitaotlusega Jõelähtme Vallavalitsuse avaliku dokumendiregistri vahendusel (veebiaadressil: https://wd.joelahtme.ee/?page=pub_view_dynobj&pid=5123445&tid=1236&u=20251222154436&desktop=1017&r_url=%2F%3Fpage%3Dpub_list_dynobj%26pid%3D%26tid%3D1236%26u%3D20251222154436).


Lugupidamisega


(allkirjastatud digitaalselt)
Andrus Umboja
vallavanem

